EkBass/fiwiki-20250220-pages-articles huggingface dataset:
Christian McCaffrey

Christian Jackson McCaffrey (7. kesäkuuta 1996, Castle Rock) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. McCaffrey edustaa San Francisco 49ersia. Carolina Panthers varasi hänet vuoden 2017 varaustilaisuudessa ensimmäisellä kierroksella koko varaustilaisuuden 8. pelaajana. Lokakuussa 2022 Panthers kauppasi McCaffreyn 49ersiin vaihdossa vaihdossa toisen kierroksen varausvuoroon, kolmannen kierroksen varausvuoroon, neljännen kierroksen varausvuoroon ja viidennen kierroksen varausvuoroon. https://www.nfl.com/news/panthers-trading-rb- christian-mccaffrey-to-49ers-in-exchange-for-host-of-draft-p Kesäkuussa 2024 McCaffrey teki 49ersin kanssa kaksivuotisen jatkosopimuksen. https://www.49ers.com/news/49ers-sign-running-back-christian-mccaffrey-two- year-extension-offensive-player-of-the-year Yliopistossa hän edusti Stanfordin yliopistoa. McCaffrey on arvioitu yhdeksi parhaimmista keskushyökkääjistä, jotka pelaavat kaudella 2019. McCaffrey osallistuu usein myös heittopeleihin pallon vastaanottajana. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1996 syntyneet Luokka:Elävät henkilöt
Tähtimäinen alue

Matematiikassa euklidisen avaruuden \mathbb{R}^n joukko S on tähtimäinen alue, jos on olemassa sellainen joukon S piste x0, että jokainen S:n piste voidaan yhdistää pisteeseen x0 janalla, joka on kokonaan S:ssä. Määritelmä voidaan yleistää mielivaltaiselle reaaliselle tai kompleksiselle vektoriavaruudelle. == Esimerkkejä == * Mielivaltainen \mathbb{R}^n:n suora tai taso on tähtimäinen alue. * Suora tai taso ei ole tähtimäinen alue, jos siitä on poistettu yksittäinen piste. * Jos A on \mathbb{R}^n:n joukko, niin joukko B= \\{ ta : a\in A, t\in[0,1] \\}, joka saadaan yhdistämällä kaikki A:n pisteet origoon, on tähtimäinen alue. * Mikä tahansa epätyhjä kupera joukko on tähtimäinen alue. Joukko on kupera jos ja vain jos se on tähtimäinen alue jokaisen joukon pisteen suhteen. * Ristin muotoinen kuvio on tähtimäinen muttei kupera alue. * Tähden muotoinen monikulmio on tähtimäinen alue, jonka reuna on yhtenäisten janojen ketju. == Ominaisuudet == * Tähtimäisen alueen sulkeuma on tähtimäinen alue, mutta tähtimäisen alueen sisus ei välttämättä ole tähtimäinen alue. * Jokainen tähtimäinen alue on kutistuva joukko suoraviivaisen homotopian kautta. Erityisesti jokainen tähtimäinen alue on yksinkertaisesti yhtenäinen joukko . * Jokainen tähtimäinen alue ja ainoastaan tähtimäinen alue voidaan ”kutistaa itseensä”. Toisin sanoen jokaiselle kutistumissuhteelle r <1 tähtimäinen alue voidaan kutistaa suhteella r siten, että kutistettu tähtimäinen alue sisältyy alkuperäiseen tähtimäiseen alueeseen. * Kahden tähtimäisen alueen yhdiste ja leikkaus eivät välttämättä ole tähtimäisiä alueita. * Epätyhjä ja avoin \mathbb{R}^n:n tähtimäinen alue S on diffeomorfinen \mathbb{R}^n:lle. == Katso myös == * Taidemuseo-ongelma * Tähtimonikulmio * Tasapainoinen joukko == Lähteet == * Ian Stewart, David Tall: Complex Analysis. Cambridge University Press, 1983, . * C.R. Smith: A characterization of star-shaped sets, American Mathematical Monthly, 75. vsk, s. 386. ===Viitteet=== == Aiheesta muualla == * Humphreys, Alexis. "Star convex". MathWorld. Luokka:Euklidinen geometria Luokka:Topologia Luokka:Funktionaalianalyysi Luokka:Vektorianalyysi
Channel 3

Channel 3 () on thaimaalainen televisioverkko, joka perustettiin 26. maaliskuuta 1970. Channel 3 on BEC ja MCOTin omistuksessa. == Aiheesta muualla == * Channel 3:n verkkosivut Luokka:Thaimaalaiset televisiokanavat Luokka:Vuonna 1970 perustetut televisiokanavat
OCN

OCN (Orion Cinema Network) on eteläkorealainen kaapelitelevisiokanava, joka perustettiin 1. maaliskuuta 1995. OCN on CJ E&M;:n omistuksessa. Kanava on erikoistunut elokuviin ja tv-sarjoihin. == Aiheesta muualla == * OCNin verkkosivut Luokka:Eteläkorealaiset televisiokanavat Luokka:Vuonna 1995 perustetut televisiokanavat Luokka:CJ ENM
Annukka Aikio

Annukka Aikio, tunnettiin myös nimillä Anna Marjatta Aikio ja Anna Marjatta Mikkonen (28. joulukuuta 1935 – 5. syyskuuta 2003) oli suomalainen lastenkirjailija ja suomentaja. Hän on IBBY:n kunnialistalla (1980).Annukka Aikio, Kirjasampo.fi, viitattu 2410.2019 Hän julkaisi puolisonsa Samuli Aikion kanssa muun muassa satukirjan Tyttö, joka muuttui kultaiseksi koskeloksi. ==Teokset== ===Lastenkirjat=== * Lentonoidan poika, satukokoelma * Tyttö joka muuttui kultaiseksi koskeloksi, kuvakirja * Hylkeen ja korpin kakunpaisto * Iso-Jouni ajaa sudella * Iso-Jouni maahisen vävynä * Iso-Jouni sutena * Joulustaalo * Kalastava kolttaeukko ja karhu * Kentänpään eukon hyvät neuvot * Kertomus karhusta ja sen unesta * Kettu Jussa Juholaisen palvelijana * Kettu hoitaa poroja * Kolttavaimo saa karhun kynnet * Kuinka sääski tuli Lappiin * Kun kuuntelee sildiä * Lentonoidan poika * Lohi, pallas, turska ja ahven * Maahisten elo * Maahisten vaihdokas * Merenneito kadottaa pyrstönsä * Merenneito vie nuorukaisen isänsä taloon * Mies, joka soitteli esi-isien noitarumpua * Miten porosta tuli peura * Noita joikaa Heinäsaarta * Poika meni pesemään lapasia meren rantaan * Poika pirun renkinä * Poromies ja viheltävä staalo * Pyöreä Piera ja staalon laukku * Revontulten pilkkaaja * Riima-äijä ja kolme staaloa * Sovan Ante ja maahisen tyttäret * Staalo, Luhtakka ja poika * Tulen satu * Tuli idästä, meni länteen * Vainolaiset kulkemassa == Lähteet == Luokka:Saamelaiskirjailijat Luokka:Suomentajat Luokka:Vuonna 1935 syntyneet Luokka:Elävät henkilöt
Anders Larsen

Anders Larsen (1870 Seglvik – 10. joulukuuta 1949 Sørvikmark) oli saamenkielinen opettaja, toimittaja ja kirjailija. Hän oli Saǥai Muittalægje -lehden perustaja vuonna 1904, ja hän myös kirjoitti lehteen lyhyitä tarinoita ja runoja. Vuonna 1914 Larsen julkaisi kirjoittamansa kirjan Beaivvi álgu (Päivänkoitto), joka kertoo Norjan kulttuurisista sulauttamispyrkimyksistä ja niiden vaikutuksesta nuoreen saamelaismieheen. == Lähteet == Luokka:Saamelaiskirjailijat Luokka:Saamelaiset toimittajat Luokka:Vuonna 1870 syntyneet Luokka:Vuonna 1949 kuolleet
Olavi Salaterä

Olavi Tapio Salaterä, vuoteen 1930 Salander (5. elokuuta 1917 Mäntsälä – 12. huhtikuuta 1982 Uusikaupunki) oli sosionomi, joka toimi Uudenkaupungin kaupunginjohtajana. ==Henkilöhistoria== Olavi Salaterän vanhemmat olivat liikkeenharjoittaja Arvo Jaakko Salaterä (Salander) ja Linda Amanda Brusila ja puoliso vuodesta 1943 kirjastonhoitaja Maire Mirjam Vilva. Salaterä suoritti Yhteiskunnallisen korkeakoulun kunnallis- ja hallinnollisen tutkinnon 1941 ja jatkokurssit 1957 ja 1963. Hän toimi Lappeen kunnakamreerina 1945–1950, Kangasalan kunnanjohtajana 1950–1960 ja Uudenkaupungin kaupunginjohtajana 1960–1975. Salaterällä oli useita alueellisia, maakunnallisia ja kansallisia luottamustoimia. Sotilasarvoltaan hän oli ylikersantti.Kuka kukin on (Aikalaiskirja) 1978, s. 844–845. (Viitattu 24.10.2019)Kuolleita. Kaupunginjohtaja Olavi Salaterä. Helsingin Sanomat, 15.4.1982, s. 18. ==Julkaisuja== * Vähennykset kunnallisverotuksessa, 1941 * Uusikaupunki: Nystad, 1962, toim. Olavi Salaterä ym. == Lähteet == Luokka:Suomalaiset virkamiehet Luokka:Kangasalan kunnan- ja kaupunginjohtajat Luokka:Uudenkaupungin kaupunginjohtajat Luokka:Vuonna 1917 syntyneet Luokka:Vuonna 1982 kuolleet
Ülker

Ülker on turkkilainen elintarvikeyhtiö, jonka kotipaikka sijaitsee Istanbulissa. Ülker on perustettu 22. helmikuuta 1944. == Aiheesta muualla == *Viralliset sivut Luokka:Turkkilaiset yritykset Luokka:Elintarvikeyhtiöt
Ustinov

Ustinov tai Ustinova on muun muassa seuraavien henkilöiden sukunimi; *Aleksei Ustinov (1879–1937), venäläinen sosialistivallankumouksellinen *Anna Ustinova (s. 1985), kazakstanilainen korkeushyppääjä *Dmitri Ustinov (1908–1984), Neuvostoliiton puolustusministeri *Natalja Ustinova (s. 1944), uzbekistanilainen uimari *Pavel Ustinov (s. 1995), venäläinen näyttelijä *Peter Ustinov (1921–2004), brittiläinen näyttelijä.
Self Control

Self Control voi tarkoittaa seuraavia: * Self Control, piirretty Aku Ankka -elokuva vuodelta 1938 * Self Control, Laura Braniganin kappale vuodelta 1984 * Self Control, Infernal-yhtyeen kappale vuodelta 2006.
Samuli Aikio

Samuli Aikio, saamelaisittain Luobbal Sámmol Sámmol (11. toukokuuta 1937 Utsjoki – 31. elokuuta 2022 UtsjokiInarilainen, 14.9.2022, s. 7) oli saamelainen kääntäjä, toimittaja ja tutkija. Hän puhui äidinkielenään pohjoissaamea.Tero Mustonen, Saamelaisten renessanssimies, Samuli Aikio, täyttää 80 vuotta 11.5.2017, Lumimuutos Osuuskunta, viitattu 24.10.2019 Hän on IBBY:n kunnialistalla (1980).Samuli Aikio, Kirjasampo.fi, viitattu 24.10.2019 Aikion vanhemmat olivat talollinen Samuli ja emäntä Kaarin Sofia Aikio. Hän kävi koulun Helsingin Munkkiniemessä ja suoritti sen jälkeen Helsingin yliopistossa filosofian kandidaatin tutkinnon aineinaan suomalais-ugrilainen kansatiede ja kielentutkimus. Hän työskenteli 1960-luvulla Suomen tietotoimistossa. Sittemmin hän oli päätoimittaja Sabmelaš-lehdessä, jonka toimituskuntaan hän liittyi 1967, sekä Helsingin yliopiston assistentti, Pohjoismaisen saamelaisinstituutin ja Kotimaisten kielten tutkimuskeskuksen tutkija ja myös apulaisprofessori Oulun yliopiston saamentutkimuksessa.Jouni Kitti, Sapmelas-lehden historiaa, viitattu 24.10.2019 Aikio on kirjoituksillaan oikaissut saamelaisuutta koskevia väärinkäsityksiä. Saamelaiskirjallisuutta esittelee Skabmatolak – Tulia kaamoksesta vuodelta 1974. Hänen merkittävin työnsä on kuitenkin saameksi julkaistu aineisto, esimerkiksi Saamenmaan menneistä ajoista ja kansan historiasta kertova Olbmot ovdal min, (’Ihmisiä ennen meitä’). Aikion poika on professori Ante Aikio. == Teoksia == * Lentonoidan poika (yhdessä vaimonsa Annukka Aikion kanssa) * Tyttö joka muuttui kultaiseksi koskeloksi * Sabmelažžai maidnasak ja muihtalusak (suom. Lappalaisten satuja ja tarinoita) * * == Lähteet == Luokka:Saamelaiskirjailijat Luokka:Saamelaiset toimittajat Luokka:Suomalaiset tieteilijät Luokka:Suomalaiset toimittajat Luokka:Kotimaisten kielten keskus Luokka:Vuonna 1937 syntyneet Luokka:Vuonna 2022 kuolleet Luokka:Saamelaiset tietokirjailijat
For Emma, Forever Ago

For Emma, Forever Ago on yhdysvaltalaisen indie folk -yhtye Bon Iverin esikoisalbumi. Se sai alkunsa vuonna 2006, kun yhtyeen laulaja Justin Vernonin aiempi yhtye DeYarmond Edison hajosi, hän erosi naisystävästään ja hänen terveydentilansa heikkeni. Hän muutti syrjäiseen mökkiin Wisconsinissa, jossa hän kirjoitti albumin kappaleet kolmen kuukauden aikana talvella 2006–2007. Albumin kappaleet oli alun perin tarkoitettu demoiksi, mutta soitettuaan kappaleita tutuilleen ja saatuaan positiivista palautetta Vernon päätti julkaista ne omakustannealbumina. Vernon julkaisi albumin MySpacessa alkukesästä 2007. Loppuvuoden aikana se nousi hiljalleen suosioon indie- piireissä saatuaan huomiota blogikirjoituksissa. Indie-levy-yhtiö Jagjaguwar julkaisi albumin uudelleen vuonna 2008. == Kappaleet == === iTunes- bonuskappale === == Lähteet == Luokka:Vuoden 2007 esikoisalbumit Luokka:Yhdysvaltalaiset folkalbumit
Noretisteronienantaatti

Noretisteronienantaatti (C27H38O3) eli noretindronienantaatti on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn. Noretisteronienantaatti kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Rakenteeltaan noretisteronienantaatti on noretisteronin ja heptaanihapon esteri. Ihmiselimistössä noretisteronienantaatti muuttuu noretisteroniksi, joka on progestiini. Yhdistettä annostellaan ruiskeena lihakseen ja sitä voidaan käyttää myös yhdessä estradiolivaleraatin kanssa. Ruiske annetaan kerran kahdessa kuukaudessa. Noretisteronienantaatti estää raskauksista noin 99 %.Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000.Do Won Hahn, John L. McGuire & Joachim Kuhnke: Contraception, Ullmann's Encyclopedia of Industrial Chemistry, John Wiley & Sons, New York, 2011. ==Valmistus== Noretisteronienantaattia valmistetaan esteröimällä noretisteronia ja heptaanihappoa trifluorietikkahappoanhydridin läsnä ollessa.Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000. ==Lähteet== Luokka:Ehkäisy Luokka:WHO:n tärkeimmät lääkkeet
Taissa Farmiga

Taissa Farmiga (s. 17. elokuuta 1994 Readington Township, New Jersey) on yhdysvaltalainen näyttelijä. Hänen tunnetuimpia roolejaan on FXn televisiosarjassa American Horror Story. Vuonna 2018 hän näytteli pääosassa elokuvassa Nunna. Hänen siskonsa on näyttelijä Vera Farmiga. ==Lähteet== Luokka:Yhdysvaltalaiset näyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amerikanukrainalaiset Luokka:Vuonna 1994 syntyneet Luokka:Elävät henkilöt
Jonathan Ikoné

Jonathan Ikoné (s. 2. toukokuuta 1998 Bondy) on ranskalainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Serie A:ssa pelaavaa Fiorentinaa. Ikoné nousi Paris Saint-Germainin junioreista edustusjoukkueeseen syksyllä 2016. Tammikuusta 2017 kesään 2018 hän pelasi lainalla Montpellierissä. Heinäkuussa 2018 hän siirtyi Lilleen. Paris Saint- Germainissa hän pelasi neljä ja Montpellierissä 32 pääsarjaottelua. Lillessä hän pelasi ensimmäisellä kaudellaan 38 pääsarjaottelua, toisella 28, kolmannella 37 ja neljännellä 18. Maaleja hän teki pääsarjassa Montpellierissä kaksi sekä Lillessä kausittain kolme, kolme, neljä ja yhden. Mestarien liigassa Ikoné pääsi muutamaksi minuutiksi kentälle yhdessä ottelussa jo syyskuussa 2016 Paris Saint-Germainissa pelatessaan. Ensimmäisen Mestarien liigan maalinsa hän teki Lillelle lokakuussa 2019 tasoittaessaan viime hetkillä ottelun espanjalaista Valenciaa vastaan. Marraskuussa 2021 hän teki voittomaalin vierasottelussa toista espanjalaisjoukkuetta Sevillaa vastaan. Ikoné pelasi Ranskan-vuosinaan Mestarien liigassa kaikkiaan kymmenen ottelua. Eurooppa-liigassa hän pelasi kahdeksan ottelua, joissa hän teki kolme maalia. Ikoné siirtyi tammikuun 2022 alussa italialaisseura Fiorentinaan. Hän pelasi kevätkauden 2022 aikana 17 Serie A -ottelua ja teki maalin voitokkaassa vierasottelussa Napolia vastaan. Ikoné on pelannut Ranskan eri juniorimaajoukkueissa yli 50 ottelua ja kuului avauskokoonpanoon, kun Ranska voitti alle 17-vuotiaiden Euroopan-mestaruuden 2015. Ensimmäisen ottelunsa Ranskan A-maajoukkueessa hän pelasi syyskuussa 2019 EM-karsinnassa Albaniaa vastaan ja teki ottelussa maalin oltuaan kentällä vajaat kymmenen minuuttia. Seuraavassa EM-karsintaottelussa Andorraa vastaan hän pelasi avauskokoonpanossa, ja kahdessa lokakuun 2019 EM-karsintaottelussa hän pääsi vaihdosta kentälle viime minuuteiksi. == Lähteet == Luokka:Ranskalaiset jalkapalloilijat Luokka:Vuonna 1998 syntyneet Luokka:Elävät henkilöt
Angular

Angular (usein myös Angular 2+) on avoimen lähdekoodin TypeScript-pohjainen ohjelmistokehys (framework). Sen kehitystä johtaa Googlen Angular Team. Angularilla voi kehittää sovelluksia verkkoselaimille, mobiililaitteille sekä tietokoneille. == Katso myös == * AngularJS == Lähteet == == Aiheesta muualla == * Angularin kotisivu * Angular GitHubissa Luokka:Web-ohjelmakehykset
David Stempel

David Stempel (1869–1927) perusti vuonna 1895 Frankfurt am Mainiin D. Stempel AG -kirjasinvalimon, josta tuli yksi Saksan suurimpia. == Lähteet == Luokka:Saksalaiset yritysjohtajat Luokka:Vuonna 1869 syntyneet Luokka:Vuonna 1927 kuolleet
Viihdekeskus Ideapark

Viihdekeskus Ideapark on Lempäälän Ideaparkissa sijaitseva viihdekeskus ja sisäaktiviteettipuisto. Alun perin viihdekeskuksen tiloissa toimi sisähuvipuisto Funpark, joka avattiin kesäkuussa 2012. Funpark sisälsi sekä huvipuistolaitteita, esimerkiksi karuselleja, että toimintoja. Funpark lopetti toimintansa 30. marraskuuta 2017. Vuonna 2018 Särkänniemi Oy avasi tiloihin nykyisen sisähuvipuiston nimellä Zones by Särkänniemi. Huvipuiston toiminta siirtyi Ideapark Zones -nimelle, kun Särkänniemen sisähuvipuisto lopetti toimintansa koronakriisin vuoksi ja Ideapark osti Zonesin. Ideapark Zones oli jaettu kuuteen eri "zoneen" (huvialueeseen), jotka ovat Family Fun Zone, Kid Zone, Action Zone, Game Zone, Chill Zone ja Eat & Sweet Zone. Sittemmin viihdekeskustoiminta siirtyi nykyiselle nimelleen. Nykyisessä viihdekeskuksessa on sisäkartingrata sekä sauna.https://www.viihdekeskusideapark.fi/sisakarting/ == Lähteet == == Aiheesta muualla == *Funparkin viralliset kotisivut Luokka:Suomen huvipuistot Luokka:Lempäälä
Lifeline Ventures

Lifeline Ventures on suomalainen aikaisen vaiheen pääomasijoittaja, jonka ensimmäinen rahasto syntyi 20 miljoonan euron koossa vuonna 2012. Vuonna 2014 Lifeline Ventures kokosi seuraavan noin 15 miljoonan euron rahastonsa, joka ensimmäisen rahaston tavoin sijoitti alkuvaiheen teknologiayhtiöihin. Vuonna 2016 yhtiö julkisti 57 miljoonan euron rahaston, joka yhtiön osakkaiden mukaan on Euroopassa todennäköisesti ”suurin näin aikaisen vaiheen yrityksiin sijoittava rahasto”. Neljäs rahasto Lifeline Ventures Fund IV Ky syntyi vuoden 2019 marraskuussa 130 miljoonaan euron koossa. Rahasto sijoittaa aikaisempien Lifeline Venturesin rahastojen tavoin hyvin aikaisen vaiheen startup- yrityksiin. Vuonna 2023 yhtiö julkaisi viidennen rahastonsa. Tällöin Lifeline Ventures oli sijoittanut 122 yhtiöön, joiden joukossa oli seitsemän yli miljardin arvoista "yksisarvista" kasvuyhtiötä. Lifeline Ventures listasi Helsingin päälistalle SPAC-yhtiön lokakuussa 2021. Kyseinen SPAC on yhtiön itsensä mukaan ensimmäinen teknologiapohjaisiin yhtiöihin kohdentuva SPAC Pohjoismaissa. Yrittäjä Timo Ahopellon ja Petteri Koposen perustama Lifeline Ventures tunnetaan erityisesti peliyhtiö Supercellin ensimmäisenä sijoittajana. Muita Lifeline Venturesin tunnettuja sijoituskohteita ovat esimerkiksi ruokavälitysyhtiö Wolt, virtuaalitodellisuusyhtiö Varjo, käytettyjen puhelimien markkinapaikka Swappie, älykkäitä jäterobotteja kehittävä ZenRobotics ja terveyssormus Oura . == Lähteet == Luokka:Suomalaiset pääomasijoitusyhtiöt
Halloween Kills

Halloween Kills on vuonna 2021 ensi-iltansa saanut yhdysvaltalainen slasher- elokuva, jonka on ohjannut David Gordon Green. Se on Halloween-elokuvasarjan kahdestoista osa ja suora jatko-osa vuoden 2018 elokuvalle Halloween. Elokuvalle on myös tulossa jatko-osa Halloween Ends, joka päättää elokuvasarjan. Rooleissaan jatkavat Jamie Lee Curtis ja Nick Castle, Judy Greer ja Andi Matichak. Alkuperäisestä elokuvasta Halloween – naamioiden yö (1978) ja sen jatko-osasta Halloween II – tappajan paluu (1981) rooleihinsa palaavat Charles Cyphers ja Nancy Stephens. Elokuvan kuvaukset aloitettiin Wilmingtonissa, Pohjois-Carolinassa syyskuussa 2019. Elokuvan oli alun perin määrä saada ensi-iltansa vuonna 2020, mutta kuvaukset keskeytettiin koronaviruspandemian vuoksi. Lopullinen ensi-ilta oli 15. lokakuuta 2021. Jatko-osa Halloween Ends saa ensi-iltansa 14. lokakuuta 2022. Sen on tarkoitus olla vuonna 2018 alkaneen trilogian viimeinen osa, ja myös pääosanäyttelijä Jamie Lee Curtis on sanonut esittävänsä Laurie Strodea viimeistä kertaa. == Näyttelijät == == Lähteet == == Aiheesta muualla == * Elokuvan virallinen sivusto * Luokka:Halloween-elokuvat Luokka:Vuoden 2020 yhdysvaltalaiset elokuvat Luokka:Universal Picturesin elokuvat Luokka:IMAX-elokuvat
Dura (Hebron)

Dura on kaupunki Palestiinan Länsirannalla Hebronin länsipuolella. Nykyinen kaupunki sijaitsee muinaisen Adoraimin kaupungin paikalla. Duran asukasluku oli vuonna 2016 arviolta 37 331\. ==Maantiede== Dura sijaitsee Palestiinan Länsirannan eteläosassa Hebronin kuvernoraatissa noin kuusi kilometriä Hebronin kaupungista länteen. Hebronin lisäksi sen naapuripaikkakuntia ovat idässä Yatta, pohjoisessa Taffuh ja Idhna sekä etelässä As Samu ja Adh Dhahiriya. Kaupungin korkeus merenpinnasta on 839 metriä. Keskimääräinen vuotuinen sadanta Durassa on 436 mm ja keskimääräinen lämpötila 16 °C. ==Historia== Nykyinen Dura sijaitsee muinaisen Adoraimin kaupungin paikalla. Kaupunki mainitaan esimerkiksi Vanhan testamentin Toisessa aikakirjassa Rehebeamin linnoittamana paikkakuntana. Kaupunki esiintyy myös Riemuvuosien kirjassa. Edomin kuningaskunnan kaudella Adoraim oli yksi valtakunnan tärkeimmistä keskuksista ja hellenistisellä kaudella kaupunki tunnettiin nimellä Adora. Nykyinen nimi Dura on johdettu kanaanilaisesta nimestä Dour, joka viittaa korkeaan paikkaan. Sittemmin Duraa on asuttanut kaksi tärkeää sukua, Al Swaty ja Abu Sharar. Dura sai kunnanvaltuuston vuonna 1967. ==Talous== Duran työssäkäyvästä väestöstä 60 % työllistyi Israelin työmarkkinoilla. Muita työllistäjiä olivat palvelut ja hallinto (25 %), kauppa (5 %), maatalous (9 %) ja teollisuus (1 %). Työttömiä oli vuonna 2007 14,4 %. ==Väestö== Duran asukasluku oli Palestiinan tilastokeskuksen vuoden 2016 arvion mukaan 37 331\. Vuonna 2007 vastaava luku oli 27 844. ==Lähteet== Luokka:Palestiinan kaupungit Luokka:Raamatun kaupungit
Aerofoliés

Aerofoliés () on järvi Makedoniassa Pohjois-Kreikassa. Sen pinta-ala on 0,144 neliökilometriä. Järvi on suurimmillaan noin 0,7 kilometriä pitkä ja noin 0,25 kilometriä leveä. Aerofoliés sijaitsee Eordaían kunnan alueella Kozánin alueyksikössä noin 5,5 kilometriä pohjoiseen Ptolemaḯdan kaupungista. Se saa vetensä samannimisestä virrasta, joka virtaa Ptolemaḯdan kaupungin luoteispuolella. == Lähteet == Luokka:Eordaía Luokka:Kreikan järvet
Aposelémis

Aposelémis (, eli (Τεχνητή) Λίμνη Αποσελέμη, (Technití) Límni Aposelémi, Aposelémisin tekojärvi) on tekojärvi Kreetan saarella Kreikassa. Sen pinta-ala on noin 1,928 neliökilometriä, ja pituus noin 660 metriä ja leveys 320 metriä. Aposelémisin tekojärvi sijaitsee Chersónisoksen kunnassa Iraklionin alueyksikössä linnuntietä noin 7,5 kilometriä etelään Chersónisoksen kaupungista. Sen ympärillä sijaitsevat kylät Potamiés, Mochós ja Avdoú. Järven itärannalla sijaitsee hylätty, nykyisin puolittain järven peittämä Sfendýlin kylä. Järven muodostanut Aposelémisin pato (Φράγμα Αποσελέμη, Frágma Aposelémi) valmistui vuonna 2012. Sen korkeus on 62,5 metriä. Järvi saa vetensä Kastamonítsan lähteistä ja Lasíthin ylätasangolta, ja siihen mahtuu noin 27,3 miljoonaa kuutiometriä vettä. Sitä käytetään Iraklionin ja Ágios Nikólaoksen seutujen vesihuoltoon. Mainittuihin kaupunkeihin johtaa järvestä 74 kilometriä pitkä vesijohto. == Lähteet == == Aiheesta muualla == Luokka:Chersónisos Luokka:Kreetan järvet Luokka:Kreikan tekojärvet
Iver Jåks

Iver Jåks (25. lokakuuta 1932 Kaarasjoki – 17. maaliskuuta 2007 Kaarasjoki)Iver Jåks Norsk biografisk leksikon oli norjalainen taidemaalari, kuvanveistäjä, piirtäjä ja artesaani. Hän oli saamelainen.Iver Jåks Store Norske Leksikon Jåks suoritti opintoja Norjassa ja grafiikan alalla Kööpenhaminan taideakatemiassa. Hän sai teoksiinsa vaikutteita saamelaisesta kulttuurista ja uskonnosta. Hän käytti veistoksissaan ja installaatioissaan luonnonmateriaaleja, kuten puuta, sarvea, nahkaa ja kiveä. Hän myös kuvitti kirjoja ja koristeli julkisia rakennuksia, kuten Kaarasjoen saamelaismuseon ja Tromssan museon. Jåksin töitä ostivat kokoelmiinsa muiden muassa Norjan nykytaiteen museo ja Norjan kulttuurineuvosto. Hän sai useita palkintoja, kuten Norjan kulttuurineuvoston kunniapalkinnon (1992). Hänen retrospektiivinäyttelynsä pidettiin Norjan nykytaiteen museossa vuosina 1998–1999. Hänestä tehtiin vuonna 2002 Pyhän Olavin ritarikunnan ensimmäisen luokan ritari. Jåks oli vuodesta 1958 naimisissa modisti Inger Karen Johanne Nielsenin kanssa. == Lähteet == Luokka:Norjalaiset taidemaalarit Luokka:Norjalaiset kuvanveistäjät Luokka:Saamelaiset taiteilijat Luokka:Vuonna 1932 syntyneet Luokka:Vuonna 2007 kuolleet
Atalántin laguuni

Atalántin laguuni () on laguuni Pohjoiseen Euboianlahteen kuuluvan Atalántinlahden eteläosassa Keski-Kreikan itärannikolla Kreikassa. Sen pinta- ala on noin 10,63 neliökilometriä ja suurin syvyys noin kaksi metriä. Atalántin laguuni sijaitsee Fthiotiin alueyksikössä Lokroín kunnan alueella. Kosteikkoalueen erottaa muusta Atalántinlahdesta Gaïdouronísin saari. Kosteikoissa elää suojeltuja kasveja ja eri kilpikonnalajeja. Laguuni on myös merkittävää lintualuetta. Laguunin aluetta on muovannut muun muassa vuoden 1894 maanjäristys, joka erotti Gaïdouronísin saareksi. Nykyisin alue on ehdolla lisättäväksi Natura 2000 -alueiden joukkoon. == Lähteet == Luokka:Kreikan laguunit Luokka:Lokroí
Atalántinlahti

Atalántinlahti (), antiikin Opuntiinlahti ( tai Opountios), on lahti Fthiotiin itärannikolla Pohjoisessa Euboianlahdessa Kreikassa. Atalántinlahden rannat kuuluvat Lokroín kuntaan, ja rannalla sijaitsevat muun muassa Livanátesin kaupunki sekä kylät Árkitsa, Skála, Palírroia, Kyparíssi, Tragána ja Theológos. Lahden pohjoispää on Árkitsan niemen ja itäpää Theológoksen niemen kohdalla. Lahdessa sijaitsevat Atalántinsaaret, joista suurimmat ovat Atalantonísi ja Gaïdouronísi. Lahden eteläosassa sijaitsee Atalántin laguuni. == Lähteet == Luokka:Kreikan lahdet Luokka:Välimeren lahdet Luokka:Lokroí
Bramianá

Bramianá ( eli (Τεχνητή) Λίμνη Μπραμιανών, (Technití) Límni Bramianón, Bramianán tekojärvi) on tekojärvi Kreetan saarella Kreikassa. Sen pinta-ala on noin 1,05 neliökilometriä. Bramianán tekojärvi sijaitsee Ierápetran kunnassa Lasíthin alueyksikössä noin viisi kilometriä luoteeseen Ierápetran kaupungista. Järven ympärillä sijaitsevat kylät Ágios Geórgios, Kamára ja Kefalá. Järvi muodostettiin vuonna 1986. Se saa vetensä Kefalovrýsin lähteistä, Malávran lähteistä, Krygió-joesta ja muista lähteistä. Siihen mahtuu noin 15 miljoonaa kuutiometriä vettä, jota käytetään lähialueiden viljelysten kasteluun. Järvestä on kehittynyt paikallisesti tärkeä kosteikko- ja lintualue, jolla on havaittu yli 200 eri lintulajia. == Lähteet == Luokka:Ierápetra Luokka:Kreetan järvet Luokka:Kreikan tekojärvet
Faneroméni (järvi)

Faneroméni (, eli (Τεχνητή) Λίμνη Φανερωμένης, (Technití) Límni Faneroménis, Faneroménin tekojärvi) on tekojärvi Kreetan saarella Kreikassa. Sen pinta-ala on noin 1,0 neliökilometriä. Faneroménin tekojärvi sijaitsee Faistóksen kunnassa Iraklionin alueyksikössä, linnuntietä noin 8,5 kilometriä itäkoilliseen Tympákista. Sen ympärillä sijaitsevat muun muassa Faneroménin kylä, josta se on saanut nimensä, sekä kylät Zarós, Skoúrvoula, Kissoí ja Galiá. Tekojärven muodostanut Faneroménin pato (Φράγμα Φανερωμένης, Frágma Faneroménis) rakennettiin vuonna 2005. Järvi saa vetensä pääosin Koutsoulídis- ja Chálefe-joista. Siihen mahtuu noin 17–20 miljoonaa kuutiometriä vettä, ja sitä käytetään Mesarán tasangon vesihuollon tarpeisiin. == Lähteet == Luokka:Faistós Luokka:Kreetan järvet Luokka:Kreikan tekojärvet
Faneroméni

Faneroméni () on Kreikassa yleinen paikannimi ja luostarin nimi, jota käytetään paikoista, joista on perimätiedon mukaan löytynyt ihmeellisellä tavalla joku ikoni, yleensä Neitsyt Marian ikoni. Nimi voi viitata muun muassa seuraaviin paikkoihin: * Faneroménin luostari, luostari Kreetan saarella * Faneroménin luostari, luostari Lefkaksen saarella * Faneroménin luostari, luostari Náxoksen saarella * Faneroménin luostari, luostari Salamiin saarella * Faneroméni, kylä Kreetan saarella Faistóksen kunnassa Iraklionin alueyksikössä * Faneroménin tekojärvi, tekojärvi Kreetan saarella
Giálovan laguuni

Giálovan laguuni () eli Ntivári () tai Divári (Διβάρι) (Λιμνοθάλασσα Διβάρι/Ντιβάρι, Limnothálassa Divári/Ntivári, Divárin/Ntivárin laguuni) on laguuni Messenian rannikolla Peloponnesoksen niemimaalla Kreikassa. Sen pinta- ala on noin 6,0 neliökilometriä ja suurin syvyys noin 4,0 metriä. Giálovan laguuni sijaitsee Joonianmeren rannikolla Navarínonlahden pohjoispuolella, noin seitsemän kilometriä pohjoiseen Pýloksesta. Laguunin toinen nimi Divári tulee latinan sanasta vivarium, joka tarkoittaa kalankasvattamoa. Laguunin Joonianmerestä erottavalla kannaksella, antiikin ajan Koryfasionin niemellä, sijaitsevat Voïdokoilián ranta, antiikin Pyloksen kaupungin akropolis eli nykyinen Palaiókastro tai Palaionavaríno, sekä niin kutsuttu Nestorin luola. Laguuni on merkittävä lintualue, ja siellä on havaittu yli 250 eri lintulajia. Laguuni on suojeltu lintudirektiivin mukaisena Natura 2000 -alueena yhdessä eteläpuolisen Sfaktirían saaren kanssa. == Lähteet == Luokka:Kreikan laguunit Luokka:Kreikan Natura-alueet Luokka:Pýlos-Néstoras
Korissía (järvi)

Korissía ( eli Λίμνη Κορισσίων, Límni Korissíon, ”Korissían järvi”; myös Λιμνοθάλασσα Κορισσίων, Limnothálassa Korissíon, ”Korissían laguuni”) on laguunimainen järvi Korfun saarella Kreikassa. Se on saaren suurin järvi ja sen pinta-ala on noin kuusi neliökilometriä. Korissía-järvi sijaitsee Korfun eteläosissa lähellä saaren lounaisrannikkoa, Etelä-Korfun kunnan Meliteieísin kunnallisyksikön alueella. Järven luoteispäässä sijaitsee Chalikoúnaksen kylä, itäpuolella Línian kylä ja kaakkoispäässä Argyrádesin Ágios Geórgioksen kylä. Vain noin 100 metriä leveä maakaistale erottaa järven Joonianmerestä. Maakaistaleella on paljon hiekkadyynejä. Järven vesi on suolaista, sillä se yhdistyy mereen kanavalla. Kanavan pohjoispuolinen hiekkadyyniranta tunnetaan Chalikoúnaksen rantana. Kanavan eteläpuolella on seetrimetsää sekä Íssoksen ranta. Järvi on tärkeä lintualue, ja siellä on havaittu noin 120 eri lintulajia. Järven alue muodostaa kaksi Natura 2000 -aluetta, joista toinen on luonto- ja toinen lintudirektiivin mukainen. Korfun kunnan osa Korissían kunnallisyksikkö, entinen itsenäinen kunta, on nimetty järven mukaan, vaikka järvi ei sijaitsekaan sen alueella. == Lähteet == == Aiheesta muualla == Luokka:Etelä-Korfu Luokka:Kreikan järvet Luokka:Kreikan Natura-alueet
Koumoundoúros

Koumoundoúros (, eli Límni Koumoundoúrou, Λίμνη Κουμουνδούρου, ”Koumoundoúroksen järvi”), antiikin Rheitos (), on järvi Attikassa Keski- Kreikassa. Sen pinta-ala on noin 0,15 neliökilometriä. Koumoundoúros on suurimmillaan noin 0,65 kilometriä pitkä ja noin 0,38 kilometriä leveä. Järven keskisyvyys on noin kolme metriä. Laguuninkaltainen Koumoundoúros-järvi sijaitsee Ateenan metropolialueella Asprópyrgoksen kunnassa Länsi-Attikan alueyksikössä, Saroninlahteen kuuluvan Elefsínanlahden itärannalla. Se sijaitsee noin 1,3 kilometriä pohjoiseen Skaramagkásin kylästä ja noin 4,3 kilometriä etelään Asprópyrgoksen kaupungista. Järven ympärysmitta on noin 1,68 kilometriä. Koumoundoúroksen erottaa Elefsínanlahdesta vain kapea maakaistale. Järven pinta on noin 1,5 metriä merenpintaa korkeammalla. Järvi on jäänne kahdesta alueella sijainneesta muinaisaikaisesta järvestä. Antiikin aikana järvet, yhteisnimeltään Rheitoi (), oli omistettu Persefonelle, ja niissä saivat kalastaa vain Eleusiin papit. Pohjoisempi järvistä tunnettiin nykyaikana nimellä Kefalári (Κεφαλάρι), ja se kuivattiin 1950-luvulla. Jäljelle jäänyt eteläisempi järvi on saanut nykyisen nimensä Aléxandros Koumoundoúroksesta, joka omisti paljon maata alueella. Järvi on pienentynyt Ateenan ja Kórinthoksen välisen valtatien rakentamisen vuoksi. Nykyisin se on paikallisesti merkittävää lintualuetta, sekä arkeologista aluetta vuodesta 1974. == Lähteet == Luokka:Arkeologiset kohteet Attikassa Luokka:Asprópyrgos Luokka:Kreikan järvet
Makronísi

Makronísi () tai Makróniso (Μακρόνησο) tai Makrónisos (Μακρόνησος) (”Pitkä saari”) voi viitata seuraaviin saariin Kreikassa: * Makronísi, saari Foúrnoin saarilla Pohjoisen Egean saarten saariryhmässä * Makronísi, saari Dodekanesian saariryhmässä lähellä Leipsoíta * Makronísi, saari Kykladien saariryhmässä lähellä Párosta * Makronísi, saari Dodekanesian saariryhmässä lähellä Pátmosta * Makronísi eli Makrá, saari Dodekanesian saariryhmässä lähellä Kásosta * Makronísi eli Makrý eli Makró, saari Petalioí-saarilla lähellä Euboiaa * Makronísi eli Megalonísi, saari Kreetan etelärannikolla * Makróniso eli Makronísi, saari Pohjoisen Egean saarten saariryhmässä lähellä Sámosta * Makrónisos, saari Argo-Saronisten saarten saariryhmässä lähellä Aíginaa * Makrónisos, saari Argo-Saronisten saarten saariryhmässä Megariin rannikon ja Salamiin välissä * Makrónisos eli Díporta, saari Korintinlahdessa * Makrónisos eli Makronísi, saari Kykladien saariryhmässä Attikan rannikon ja Kéan välissä * Makrý eli Makronísi, saari Dodekanesian saariryhmässä lähellä Ródosta * Megalonísi eli Makronísi, saari Dodekanesian saariryhmässä lähellä Sýmiä
Nessonis

Nessonis (, ) oli antiikin aikainen järvi Thessaliassa Kreikassa. Se on nykyisin kuivunut ja soistunut umpeen. Nykykreikaksi järvi tunnetaan muodossa Nessonída (, ). Nessonis-järvi sijaitsi Pelasgiotiissa Peneios-joen (nyk. Pineiós) ja Boibeis-järven (nyk. Kárla) välisellä alueella koilliseen Larissasta (nyk. Lárisa). Strabon mainitsee järven ja sanoo sen olleen yhdessä Boibeis-järven kanssa jäänne Thessalian tasangon muinoin peittäneestä järvestä. Antiikin aikana järvi on ollut paljon nykyisiä jäänteitä suurempi, ja Strabonin mukaan se olisi ollut Boibeistakin suurempi. Järven sanotaan saaneen nimensä läheisestä Nessonin kaupungista,Strabon: Geografia 9. tai toisen version mukaan kentauri Nessoksesta. Nykyaikana järveen on viitattu myös nimellä Mavrolímni (Μαυρολίμνη), turkkilaisittain Karatjair. Se on ollut kuiva kesäisin, mutta saanut vettä Pineióksen tulviessa. == Lähteet == Luokka:Antiikin Kreikan maantiede Luokka:Entiset järvet Luokka:Kreikan järvet
Zirós (järvi)

Zirós ( eli Λίμνη Ζηρού, Límni Ziroú) on järvi Epeiroksessa Luoteis-Kreikassa. Sen pinta-ala on noin 0,42 neliökilometriä, keskisyvyys noin 20 metriä ja suurin syvyys suhteellisen suuri järven kokoon nähden, 53 metriä. Zirós-järvi sijaitsee siitä nimensä saaneessa Ziróksen kunnassa Prévezan alueyksikössä, linnuntietä noin 4,5 kilometriä luoteeseen Filippiádasta. Järvi saa vetensä jokien sijaan maanalaisista lähteistä. Sen uskotaan olleen alun perin luolajärvi, jonka katto romahti noin vuotta sitten. Paikallisessa kansantarussa järven synty kytketään Sodoman ja Gomorran tapahtumien kaltaiseen mullistukseen. Järven nimi on slaavilaista alkuperää ja tarkoittaa yksinkertaisesti järveä. == Lähteet == == Aiheesta muualla == Luokka:Kreikan järvet Luokka:Zirós
Otto Simosas

Otto Simosas (s. 2. toukokuuta 1992) on suomalainen suunnistaja. Suunnistuksen MM-kilpailuissa 2017 Simosas oli sprintin 20. Suunnistuksen EM-kilpailuissa 2018 hän oli sprintin karsinnan 22. Suunnistuksen maailmancupissa Simosas on parhaimmillaan ollut sijalla 19. pitkän matkan Suomen-osakilpailussa vuonna 2017. Hän edustaa Tampereen Pyrintöä, jonka joukkueessa sijoittui kolmanneksi Jukolan Viestissä vuonna 2019. Vuonna 2019 Simosas oli sprinttiviestin SM- kultaa voittaneessa joukkueessa. == Lähteet == Luokka:Suomalaiset suunnistajat Luokka:Vuonna 1992 syntyneet Luokka:Elävät henkilöt
Btrfs

Btrfs on Linuxille kehitetty tiedostojärjestelmä, joka sisältää taltiohallinnan ja tukee copy-on-write (COW) -tekniikkaa. COW-tekniikka ei ylikirjoita vanhaa tietoa kun tietoa päivitetään vaan kirjoittaa sen uuteen paikkaan, joka tekee siitä vikasietoisemman ja mahdollistaa tilannekuvat (). == Historia == Tiedostojärjestelmän taustalla on Ohad Rodehin esitys B+-puun toteutuksesta, joka toimii yhdessä copy-on-write -tekniikan kanssa. Chris Mason aloitti tiedostojärjestelmän esitetyn toteutuksen pohjalta. Mason oli siirtynyt SUSElta Oraclen Linux-ryhmään, jossa Mason teki Zach Brownin ja muiden kanssa ensimmäisen version katselmoitavaksi. Btrfs otettiin mukaan Linux-ytimeen versiossa 2.6.29 vuonna 2009. SUSE Linux Enterprise 12 -julkaisussa Btrfs korvasi ext3:n oletustiedostojärjestelmänä juuriosiolle; käyttäjähakemistot ja muut osiot käyttävät XFS-tiedostojärjestelmää. == Ominaisuudet == Btrfs tukee levyjärjestelmiä 16 eksatavuun saakka, joko suurina levyinä tai levyryhminä. Masonin mukaan tavoitteena on skaalautua siististi: ei vain tallenustilan osoittamisella vaan myös hallinnoinnin kannalta. == Käyttö == Sailfish OS käyttää Btrfs:ää Jolla 1 -puhelimessa. Tiedostojärjestelmän käyttäjiä ovat mm. Facebook. == Lähteet == == Aiheesta muualla == * Btrfs - The Swiss Army Knife of Storage (PDF) * Debian-projektin sivuilla Luokka:Linux-ydin Luokka:Tiedostojärjestelmät
Kolttain mailta

Kolttain mailta : Kansatieteellisiä kuvauksia Kuolan Lapista on opettaja Samuli Paulaharjun kirjoittama ja kuvittama suomalainen tietokirja. Se kuvaa kirjoittajansa Kuolan Lappiin erityisesti kesällä 1914, ja kevättalvella 1913 Suonikylään ja Nuorttijärvelle tekemien kansantieteellisen keruumatkojen tuloksia. Kirja piirtää kuvan kolttaheimon tilasta ennen ensimmäistä maailmansotaa ja vuotta 1920, jolloin Tarton rauhassa kolttien asuinalue jaettiin kahtia. Kustannusosakeyhtiö Kirja julkaisi kirjan vuonna 1921. Kolttain mailta jakautuu rakenteellisesti 21 lukuun. Näissä käsitellään kolttien henkistä ja aineellista elämää eri näkökulmista. Kirjaan sisältyy runsaasti piirroksia ja valokuvia. Teoksen ensimmäinen painos on digitoitu 2000-luvulla, ja vapaasti saatavilla Kansalliskirjaston julkaisuarkisto Doriasta. Kirjasta on julkaistu toinen, uudistettu painos vuonna 2009. Tämän painoksen sivumäärä on 231. Siihen sisältyy muun muassa filosofian tohtori Pekka Laaksosen kirjoittama esipuhe, ja Samuli Paulaharjun teosluettelo. Samoihin aikoihin, vuosina 1913 ja 1914 maisteri T. I. Itkonen teki kaksi kansatieteellistä tutkimusmatkaa samoille seuduille, joissa Paulaharju liikkui. Itkosella oli mukanaan fonografi, ja hän tallensi muun muassa runsaasti joikuja. Hänen jälkimmäinen matkansa Kuolan niemimaan pohjoisrannikolle kuitenkin keskeytyi maailmansodan käynnistyttyä. Osa matkan annista sisältyy Itkosen klassikkoteokseen Suomen lappalaiset (1948). Lisäksi postuumisti (1991) julkaistu T. I. Itkosen teos Lapinmatkani sisältää kuvauksia koltista, jotka yhdessä Kolttain mailta teoksen kanssa täydentävät aikalaiskuvaa kolttien elämästä. ==Lähteet== Luokka:Suomalaiset tietokirjat Luokka:Kirjat saamelaisista Luokka:Samuli Paulaharjun teokset Luokka:Vuoden 1921 kirjat Luokka:Koltat
As Samu’

As Samu’ on kaupunki Palestiinan Länsirannalla Hebronin eteläpuolella. Nykyinen kaupunki on raamatullisen Estemon kaupungin paikalla. Kaupungin asukasluku oli vuonna 2016 arviolta 25 949\. ==Maantiede== As Samu’ sijaitsee Palestiinan Länsirannan eteläosassa Hebronin kuvernoraatissa lähellä Israelin vastaista rajaa (vihreä linja). As Samu’n naapuripaikkakuntia ovat Yatta ja Ar Rihiya pohjoisessa, sekä Adh Dhahiriya lännessä. Kaupungin korkeus merenpinnasta on 705 metriä. As Samu’n vuotuinen sadanta on 306 mm ja vuoden keskilämpötila 18 °C. ==Historia== thumb|vasen|Paikallisen vanhan talon edusta. Nykyisen As Samu’n paikalla sijaitsi aikanaan raamatullinen Estemon kaupunki. Estemo mainitaan esimerkiksi Vanhan testamentin Joosuan kirjassa, Ensimmäisessä Samuelin kirjassa ja Ensimmäisessä aikakirjassa. Myöhemmin 300-luvulla kirjoittanut Eusebios mainitsee sen olleen suurehko juutalainen kylä Bet Guvrinin liepeillä. Estamou on kanaanilainen sana, joka tarkoittaa tottelevaista. Myös nykyinen nimi As Samu' on johdettu vanhasta nimestä. Paikan nykyisten asukkaiden perimätiedon mukaan he polveutuvat paikalle Arabian niemimaalta saapuneista siirtolaisista. Israelin itsenäistymisen jälkeen nykyinen Länsiranta kuului Jordaniaan. As Samu’sta käsin palestiinalaiset tekivät ajoittain iskuja rajan yli Israeliin. Israelilaiset tekivät kostoiskun kylään 13. marraskuuta 1966. Seuraavana vuonna käydyn kuuden päivän sodan aikana Israelin armeija miehitti kylän. Nykyinen kunta Palestiinalaishallinnon alaisuudessa perustettiin vuonna 1997. ==Talous== Vuonna 2007 As Samu’n työssäkäyvästä väestöstä 30 prosenttia oli työllistynyt Israelissa, 20 prosenttia maataloudessa, 20 prosenttia palvelualalla, 15 prosenttia kaupanalalla ja 15 prosenttia hallinnossa. Työttömyysaste oli samana vuonna 60 prosenttia ja se oli kasvanut etenkin toisen intifadan jälkeen. ==Väestö== As Samu’n asukasluku oli Palestiinan tilastokeskuksen vuoden 2016 arvion mukaan 25 949\. Vuonna 2007 vastaava luku oli 19 355. ==Lähteet== Luokka:Palestiinan kaupungit Luokka:Raamatun kaupungit
Braunfels

Braunfels on kaupunki Lahn-Dillin piirikunnassa Hessenin osavaltiossa keskisessä Saksassa. Se sijaitsee noin 50 kilometriä Frankfurt am Mainista luoteeseen. == Maantiede == Braunfels sijaitsee Hessenin länsiosassa Lahnjoen laaksossa Taunuksen vuoristossa. Sen naapurikuntia ovat muun muassa Leun ja Solms. Braunfelsin kaupunginosat ovat etelästä laskien Altenkirchen, Neukirchen, Philippstein, Bonbaden, Braunfels ja Tiefenbach. == Historia == Varhaisin asiakirjamaininta Braunfelsistä on vuodelta 1246. Samaan aikaa perustettiin myös Braunfelsin linna, josta käsin Solmsin suku hallitsi linnan ympärille kasvanutta kylää. Linna rakennettiin alkuaan puolustuslinnaksi Nassaun kreivejä vastaan. Braunfels sai kaupunkioikeudet 1607. Kolmikymmenvuotinen sota oli tuhoisa nälänhätineen ja kulkutauteineen. Vuonna 1679 Braunfelsiä kohtasi suuri tulipalo, jonka jälkeen linnaa ja koko kaupunkia uudistettiin. 1600-luvun lopussa ja 1700-luvulla linnan ympäristöön rakennettiin useita ristikkotaloja. Vuonna 1815 Braunfels liitettiin Preussin kuningaskuntaan. Kaupunki oli osa eksklaavia, johon kuului myös Wetzlar. Aluetta erottivat muusta Preussista Nassaun herttuakunnan ja Hessenin vaaliruhtinaskunnan alueet. Nykyisen Lahn-Dillin piirikunnan pohjoisosa kuului Nassauhin. Vuonna 1871 Braunfelsistä tuli osa Saksan valtakuntaa. 1800-luvulla Braunfelsin elinkeinoelämä kehittyi voimakkaasti ja paikkakunnasta kehkeytyi kylpyläkaupunki. Vuonna 1961 Braunfelsille myönnettiin oikeus käyttää itsestään termiä Luftkurort. 1970-luvulla Braunfelsiin liitettiin useita ympäröiviä maalaiskuntia. == Talous ja liikenne == Braunfels kuuluu yli sadantuhannen asukkaan Leader-Region Lahn-Dill-Wetzlar -alueeseen, jonka tavoite on edistää jäsenkuntiensa taloudellista, sosiaalista, kulttuurista ja ekologista kehitystä. Braunfelsin rautatieasema on lakkautettu. Lähin rautatieasema on Bahnhof Leun/Braunfels, joka sijaitsee Leunissa. Maantieliikenteen tärkein yhteys on Bundesstraße 49. == Ystävyyskaupungit == Braunfelsin ystävyyskaupunkeja on muun muassa Texasin New Braunfels. == Lähteet ja viitteet == == Aiheesta muualla == *Braunfels, Hessen, Saksa — Sunrise, Sunset and Daylength Luokka:Hessenin kunnat Luokka:Lahn-Dill-Kreis Luokka:Saksan kaupungit
New Braunfels

New Braunfels on kaupunki Texasin osavaltiossa Yhdysvalloissa noin 50 kilometriä San Antoniosta koilliseen. Se on Comal Countyn hallintokeskus. == Maantiede == New Braunfels sijaitsee San Antonion metropolialueen koillisosassa; metropolialuetta kutsutaan myös nimellä San Antonio–New Braunfels. Nopeasti kasvavan alueen väkiluku on yli 2,5 miljoonaa, ja se on osa Texas Triangle -suuraluetta, jonka väkiluku oli vuonna 2010 noin 18 miljoonaa. New Braunfels sijaitsee pääosin Comal Countyssa, mutta sen eteläiset osat ovat Guadalupe Countyn alueella. == Historia == Saksalainen Solms-Braunfelsin prinssi Karl perusti New Braunfelsin Guadalupe-joen varrelle 21. maaliskuuta 1845. Nykyisen Hessenin alueella keskisessä Saksassa on sekä Braunfels- että Solms-nimiset pienehköt kaupungit. Texasiin muutti runsaasti saksalaisia siirtolaisia Guadalupe-jokea myöten. Prinssi Karl palasi Saksaan, ja uudisasutuksen johtoon astui John O. Meusebach, joka oli kotoisin Dillenburgista läheltä Solms-Braunfelsin suvun läänityksiä. New Braunfelsin talouselämä alkoi kukoistaa, ja siitä tuli paikallinen keskus. Vuonna 1850 se oli Texasin neljänneksi suurin kaupunki. Myöhemmin 1800-luvulla New Braunfelsiä ja sen teollisuutta siivitti rautatieyhteyksien rakentaminen. Sittemmin 1930-luvun suuri lama runteli kaupungin talouselämää, eritoten sen tekstiiliteollisuutta. Uusi nousu alkoi toisen maailmansodan aikana ja sen jälkeen. Vuonna 1952 kaupungin väkiluku oli noin 12 000\. Matkailun merkitys kasvoi ja Interstate 35:n rakentaminen paransi New Braunfelsin saavutettavuutta. Kaupungin teollisuus pysyi niin ikään elinvoimaisena. Vuonna 2000 New Braunfelsin väkiluku oli noin 36 500 ja suuri osa heistä latinalaisperäisiä. == Talous ja liikenne == Matkailu, koulutus ja jakelu ovat New Braunfelsin merkittäviä työllistäjiä. Kaupungissa on muun muassa Schlitterbahn Waterpark eli vesipuisto ja Walmartin jakelukeskus. Keskeinen liikenneväylä on Interstate 35. New Braunfelsin lentokenttä sijaitsee kaupungin liikekeskustan itäpuolella, kentän nimi on New Braunfels Regional Airport; sen ICAO-lyhenne on KBAZ. == Lähteet ja viitteet == == Aiheesta muualla == *City of New Braunfels, Texas, USA — Sunrise, Sunset and Daylength Luokka:Texasin kaupungit
Nicolò Zaniolo

Nicolò Zaniolo (s. 2. heinäkuuta 1999 Massa) on italialainen jalkapalloilija, pelipaikaltaan hyökkäävä keskikenttäpelaaja. Hän edustaa Turkin Superliigassa pelaavaa Galatasarayta. Zaniolo nousi Virtus Entellan Serie B:ssä pelaavaan edustusjoukkueeseen kevätkaudella 2017. Kauden 2017–2018 hän kuului Inter Milanon miehistöön mutta pelasi vain reservijoukkueessa. Kesällä 2018 hän siirtyi Romaan ja pelasi kaudella 2018–2019 Serie A:ssa 27 ottelua ja teki niissä neljä maalia. Mestarien liigassa hän pelasi kauden aikana seitsemän ottelua ja teki kaksi maalia ensimmäisen pudotuspelikierroksen kotiottelussa portugalilaista FC Portoa vastaan Roman voittaessa 2–1. Kaudella 2019–2020 hän pelasi Serie A:ssa 26 ottelua ja teki niissä kuusi maalia. Tammikuinen loukkaantuminen piti hänet sivussa peleistä usean kuukauden ajan. Eurooppa- liigassa hän pelasi seitsemän ottelua ja teki alkulohkossa maalin kotiotteluissa Başakşehiria ja Borussia Mönchengladbachia vastaan. Syyskuussa 2020 Zaniolo loukkaantui maaottelussa eikä pelannut koko kautena 2020–2021 yhtään sarjaottelua. Kaudella 2021–2022 hän pelasi Serie A:ssa 28 ottelua ja teki niissä kaksi maalia. Hän oli voittamassa Konferenssiliigaa ja pelasi AS Roman 13 ottelusta kymmenen, joista kahdeksan ottelua avauskokoonpanossa. Hän teki Konferenssiliigassa viisi maalia: yhden maalin alkulohkossa Zorja Luhanskia vastaan, kolme maalia toisessa puolivälieräottelussa Bodø/Glimtiä ja loppuottelun ainoan maalin Feyenoord Rotterdamia vastaan. Kaudella 2022–2023 hän pelasi tammikuuhun mennessä 13 Serie A:n ottelua ja teki yhden maalin. Eurooppa-liigan kolmessa ottelussa hän teki niin ikään yhden maalin. Zaniolo siirtyi Turkin Superliigan Galatasarayhin 15 miljoonan euron siirtosummalla helmikuussa 2023. Hän pelasi loppukauden aikana kymmenessä liigaottelussa, tosin vain kahdesti avauskokoonpanossa ja teki viisi maalia Galatasarayn voittaessa Turkin-mestaruuden. Kauden 2023–2024 hän pelasi lainasopimuksella Englannin Valioliigan Aston Villassa. Hän pelasi 25 valioliigaottelussa, joista yhdeksän kertaa avauskokoonpanossa ja teki kaksi maalia. Konferenssiliigan kymmenessä ottelussa hän teki yhden maalin. Zaniolo on pelannut Italian eri juniorimaajoukkueissa. Hän saavutti hopeaa alle 19-vuotiaiden EM-kilpailuissa 2018 ja teki maalin alkulohko-ottelussa Suomea vastaan. Hän pelasi myös alle 21-vuotiaiden EM-kilpailuissa 2019. Zaniolo pelasi Italian A-maajoukkueessa ensimmäisen kerran maaliskuussa 2019 EM- karsintaottelussa Suomea vastaan, kun hän pääsi vaihdosta kentälle viime minuuteiksi. Juhannukseen 2024 mennessä hän on pelannut yhdeksäntoista maaottelua, joissa hän on tehnyt kaksi maalia, molemmat marraskuussa 2019 EM- karsintaottelussa Armeniaa vastaan. == Lähteet == Luokka:Italialaiset jalkapalloilijat Luokka:Vuonna 1999 syntyneet Luokka:Elävät henkilöt
Tero Intala

Tero Intala (s. 30. tammikuuta 1992) on suomalainen futsalpelaaja. Intala edustaa kaudella 2019–2020 Futsal-liigassa pelaavaa Kampuksen Dynamoa ja Suomen maajoukkuetta. Intala siirtyi ensimmäistä kertaa Dynamon riveihin kaudeksi 2017–2018 ja oli mukana voittamassa Futsal-liigan mestaruutta molempina Kampuksen Dynamossa pelaaminaan kausina. Toisen mestaruuskauden jälkeen Intala siirtyi vuodeksi Akaa Futsaliin, mutta palasi koronapandemian keskeyttämän kauden jälkeen takaisin Kampuksen Dynamoon. Ennen siirtymistään Jyväskylään Intala edusti pitkään kasvattajaseuraansa tamperelaista PP-70, ja oli mukana nostamassa seuraa aina futsalin vitosdivarista aina liigajoukkueeksi. Intala debytoi maajoukkueessa syksyllä 2019 ystävyysottelussa Ranskaa vastaan. Intala on pelannut myös jalkapalloa muun muassa Tampere Unitedissa, Tampereen Pallo-Veikoissa ja PP-70:ssä. Jalkapallossa Intala on pelipaikaltaan oikea laitahyökkääjä. == Lähteet == Luokka:Suomalaiset futsalpelaajat Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt